**NOAPTE DE VIS**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NOAPTE DE VIS

E noapte şi-mi caut sub frunte un vis

În care să nu mă mai tem de nimic.

Privirea spre tine să pot să-mi ridic

Şi blând să mă legene un cântec nescris.

Mă caută somnul cu mâinile tale,

Atât de duioase atingeri cu cerul.

Din suflet iubirea îmi spulberă gerul.

Mângâie-mi obrajii cu palme-petale.

Şi fruntea mângâie-mi cu buze fierbinţi,

Îmi dăruie raiul ce nu l-am gândit.

Doar tu mă faci vultur de soare iubit

Şi zborul maiastru cu-n gând mi-l alinţi.

În sufletul tău e-un izvor de lumină

Ce mângâie lumea din ochii mei trişti.

Mângâie-mă dară, să simt că exişti

Din palmele tale, mirosind a verbină.

Frumoasa mea zâna, alerg către tine,

E noapte şi luna abia luminează.

Deja gândul meu te-a găsit şi visează,

Şi lumea dispare în vagi opaline.